b'\n_START_ARTICLE_\n\xc4\x90or\xc4\x91e Bala\xc5\xa1evi\xc4\x87\n_START_SECTION_\nMladi dani\n_START_PARAGRAPH_\n\xc4\x90or\xc4\x91e Bala\xc5\xa1evi\xc4\x87 ro\xc4\x91en je 11. svibnja 1953. godine u Novom Sadu kao sin oca Jovana, Srbina, i majke hrvatsko-ma\xc4\x91arskoga podrijetla, Veronike Elvire Matilde Bala\xc5\xa1evi\xc4\x87, ro\xc4\x91ene Dolenec. Gimnaziju je zavr\xc5\xa1io u Novom Sadu. \xc4\x90or\xc4\x91e je prvi s prezimenom Bala\xc5\xa1evi\xc4\x87. Njegovi su se do rata 1941. godine prezivali Bala\xc5\xa1ev, djed je onda promijenio ime u Bala\xc5\xa1evi\xc4\x87.Zavr\xc5\xa1io je gimnaziju u Novom Sadu 1972.godine, te studirao geografiju na novosadskom Prirodno - matemati\xc4\x8dkom fakultetu._NEWLINE_U srednjoj \xc5\xa1koli htio je postati nogometa\xc5\xa1. Nogometom se bavio, \xc5\xa1to  govori u brojnim govorima, kao i u pjesmi \xe2\x80\x9cPrva ljubav\xe2\x80\x9d.\n_START_SECTION_\nPo\xc4\x8detak glazbene karijere\n_START_PARAGRAPH_\nBala\xc5\xa1evi\xc4\x87 se priklju\xc4\x8dio skupini "\xc5\xbdetva" iz Novog Sada i s njima snimio singl "U razdeljak te ljubim" koji je prodan u 180.000 primjeraka, veliki uspjeh za tada\xc5\xa1nji jugoslavenski status. 1978. godine napu\xc5\xa1ta skupinu "\xc5\xbdetva" i osniva vlastitu, nazvanu "Rani mraz". Skupina je prvi puta nastupila u Opatiji 1978. godine s pjesmom "Moja prva ljubav". Tada se skupini priklju\xc4\x8dio Bora \xc4\x90or\xc4\x91evi\xc4\x87, kasnije poznatiji pod nadimkom Bora \xc4\x8corba koji je nakon nekoliko mjeseci napustio skupinu i osnovao vlastitu, (Riblja \xc4\x8dorba)._NEWLINE_1979. godine osvaja prvo mjesto na splitskom festivalu s pjesmom "Panonski mornar". Tada je po\xc4\x8delo Bala\xc5\xa1evi\xc4\x87evo razdoblje. 1980. godine morao je odslu\xc5\xbeiti vojni rok pa nije imao vremena za glazbu, ali uspio je napisati tekst za pjesmu Zdravka \xc4\x8coli\xc4\x87a i Srebrnih krila._NEWLINE_Sa skupinom "Rani mraz" izveo je dvije najpopularnije pjesme poput "Pri\xc4\x8da o Vasi Lada\xc4\x8dkom" i "\xc5\xbdivot je more". 1982. godine napu\xc5\xa1ta skupinu "Rani mraz" i po\xc4\x8dinje samostalnu pjeva\xc4\x8dku karijeru.\n_START_SECTION_\nSamostalna karijera\n_START_PARAGRAPH_\nPrvi album izdao je iste godine i nazvao ga Pub za kojeg je dobio mnoge pohvale. Krenuo je na samostalnu turneju Jugoslavijom i odr\xc5\xbeao koncert u Beogradu, koji mu je ozna\xc4\x8dio uspje\xc5\xa1nu samostalnu karijeru sljede\xc4\x87ih godina. Sljede\xc4\x87a dva albuma do\xc5\xbeivjela su velike uspjehe i "gurnule" Bala\xc5\xa1evi\xc4\x87a ka slavi. Progla\xc5\xa1en je odli\xc4\x8dnim tekstopiscem i izvo\xc4\x91a\xc4\x8dem. Album Bezdan iz 1986. godine donio mu je mnogo nagrada i dobio je velike pohvale.\n_START_SECTION_\nRatne godine i nakon njih\n_START_PARAGRAPH_\nPo\xc4\x8detkom rata, Bala\xc5\xa1evi\xc4\x87 je prekinuo suradnju s hrvatskim kantautorom Elvisom Stani\xc4\x87em. Za vrijeme rata objavljuje album Jedan od onih \xc5\xbeivota s pjesmama zbog kojih biva pre\xc5\xa1utno zabranjen na ve\xc4\x87ini radio stanica.Bala\xc5\xa1evi\xc4\x87 od po\xc4\x8detka rata zauzima posve antiratni i pacifisti\xc4\x8dki stav, koji promi\xc4\x8de u brojnim pjesmama, koncertima, govorima i intervjuima.Nekoliko godina prije rata, 1987. izvodi pjesmu \xe2\x80\x9cSamo da rata ne bude\xe2\x80\x9d koja simbolizira himnu antiratnih stavova i odstupanje od bilo kakve pomisli ka uspostavi rata \xc5\xa1to potvr\xc4\x91uje i stihom \xe2\x80\x9cSamo da rata ne bude, ludila me\xc4\x91u ljudima, veliki nude zablude, pla\xc5\xa1e nas raznim \xc4\x8dudima i svakoj bajci naude, da rata ne bude!\xe2\x80\x9d. Pjesmu izvodi s dje\xc4\x8djim zborom._NEWLINE_U pjesmi "Krivi smo mi" govori o besmislu rata, i o tome kako smo mi, narodi tada\xc5\xa1njih zemalja dozvolili sve te strahote i pokolje, ne izrazuju\xc4\x87i svoj bunt ili nezadovoljstvo onim \xc5\xa1to vladaju\xc4\x87i \xc4\x8dine. A pjesmu "\xc4\x8covek sa mesecom u o\xc4\x8dima" posve\xc4\x87uje nekoliko godina prije palom Vukovaru. Pjesmu mnogi smatraju najljep\xc5\xa1om pjesmom o ratnom Vukovaru ikada napisanom. Nakon rata objavljuje album Naposletku._NEWLINE_Sa svojim albumom Devedesete Bala\xc5\xa1evi\xc4\x87 ismijava srpskog vo\xc4\x91u u ratu Slobodana Milo\xc5\xa1evi\xc4\x87a pjesmom "Legenda o Gedi Gluperdi", a pjesmom "Devedesete" Bala\xc5\xa1evi\xc4\x87 govori o vremenima prije 1990-ih  i o nesretnim \xe2\x80\x9cDevedesetima\xe2\x80\x9d koje su donijele sve one grozote po kojima ih pamtimo. Sa tog albuma je i pjesma \xe2\x80\x9c\xc5\xbdiveti slobodno\xe2\x80\x9d koja tako\xc4\x91er spada u istu kompilaciju antiratnih pjesama i pjesama koje promi\xc4\x8du mir._NEWLINE_Nakon ta dva albuma, izdaje jo\xc5\xa1 dva albuma, Dnevnik starog momka, te Rani mraz. Svira i dan danas, odr\xc5\xbeava pove\xc4\x87e koncerte, a sudjeluje i na humanitarnim koncertima.'